** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 220**

(protokols Nr. 9, 58. p.)

**Par Madonas novada pašvaldības Līdzdalības budžeta projektu apstiprināšanu**

Madonas novada pašvaldības 2025. gada budžetā paredzēts finansējums līdzdalības budžetam 60 000 EUR.

Saskaņā ar Madonas novada pašvaldības 2024. gada 31.oktobra saistošo noteikumu Nr. 20 “Madonas novada pašvaldības līdzdalības budžeta nolikums” (turpmāk – saistošie noteikumi Nr. 20) 7. punktu, kurā paredzēts, ka maksimālais finansējums viena projekta realizācijai tiek noteikts ar pašvaldības domes lēmumu, Madonas novada pašvaldības (turpmāk – pašvaldība) dome 2025. gada 27. februārī ar lēmumu Nr. 89 “Par Madonas novada pašvaldības Līdzdalības budžeta maksimālā finansējuma viena projekta realizācijai noteikšanu” noteica maksimālo finansējumu viena sabiedrības ierosināta teritorijas labiekārtošanas un attīstības projekta realizācijai - 20 000 EUR (divdesmit tūkstoši *euro*, 00 centi).

No 2025. gada 14. aprīļa līdz 31. maijam Valsts vienotajā ģeotelpiskās informācijas portālā https://geolatvija.lv/ sadaļā “Līdzdalības budžets” Madonas novada iedzīvotājiem bija iespēja iesniegt projektu pieteikumus Līdzdalības budžeta iegūšanai. Līdz projektu pieteikumu iesniegšanas termiņa beigām saņemti pieci iedzīvotāju projektu pieteikumi, no kuriem četri atbilda Līdzdalības budžeta nolikumam un administratīvajām prasībām un kurus Pašvaldības Līdzdalības budžeta projektu vērtēšanas komisija nolēma nodot iedzīvotāju balsošanai:

1. “Droša un attīstoša vide bērniem Bērzaunē”, indikatīvās izmaksas 19069,60 EUR (deviņpadsmit tūkstoši sešdesmit deviņi *euro*, 60 centi);
2. “Droša un attīstoša vide bērniem – jaunu rotaļu konstrukciju uzstādīšana Sauleskalnā”, indikatīvās izmaksas 19069,60 EUR (deviņpadsmit tūkstoši sešdesmit deviņi *euro*, 60 centi);
3. “Estrādes parks Ļaudonā: kopā sportā un pasākumos”, indikatīvās izmaksas 18698,00 EUR (astoņpadsmit tūkstoši seši simti deviņdesmit astoņi *euro*, 00 centi);
4. “Praulienas brīvdabas fitnesa zāle”, indikatīvās izmaksas 19465,26 EUR (deviņpadsmit tūkstoši četri simti sešdesmit pieci *euro*, 26 centi).

No šī gada 11. augusta līdz 31. augustam Valsts vienotajā ģeotelpiskās informācijas portālā https://geolatvija.lv/ sadaļā “Līdzdalības budžets” norisinājās iedzīvotāju balsošana par augstāk minētajiem līdzdalības budžeta projektu pieteikumiem. Kopējais balsu skaits par visiem projektu pieteikumiem 796 balsis. Lai nodrošinātu vienlīdzības principu atkarībā no attiecīgās teritorijas iedzīvotāju skaita, katrai balsij tiek piemērots koeficients, kas noteikts saskaņā ar pašvaldības 2024. gada 31. oktobra saistošo noteikumu Nr. 20 “Madonas novada pašvaldības līdzdalības budžeta nolikums” 2. pielikumu:

|  |  |  |  |  |
| --- | --- | --- | --- | --- |
|  | Projekta nosaukums | Balsu skaits | Koeficients | Rezultāts |
| 1. | Droša un attīstoša vide bērniem – jaunu rotaļu konstrukciju uzstādīšana Sauleskalnā | 234 | 5,2 | 1216,8 |
| 2. | Estrādes parks Ļaudonā: kopā sportā un pasākumos | 199 | 6 | 1194 |
| 3. | Droša un attīstoša vide bērniem Bērzaunē | 213 | 5,2 | 1107,6 |
| 4. | Praulienas brīvdabas fitnesa zāle | 150 | 4,9 | 735 |

Lai uzsāktu iedzīvotāju atbalstīto projektu realizēšanu, nepieciešams apstiprināt īstenojamos projektus, ņemot vērā iedzīvotāju balsojuma rezultātus un pieejamo finansējumu.

Ņemot vērā iesniegto projektu indikatīvās izmaksas un pašvaldības Līdzdalības budžeta finansējumu 2025. gadam, noklausījusies sniegto informāciju, ņemot vērā 17.09.2025. Attīstības komitejas un 23.09.2025. Finanšu un attīstības komitejas atzinumus, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Atbalstīt Madonas novada pašvaldības 2025. gada Līdzdalības budžeta projektu “Droša un attīstoša vide bērniem – jaunu rotaļu konstrukciju uzstādīšana Sauleskalnā”, “Estrādes parks Ļaudonā: kopā sportā un pasākumos” un “Droša un attīstoša vide bērniem Bērzaunē” īstenošanu.
2. Finansējumu lēmuma 1. punktā minēto projektu īstenošanai nodrošināt no Madonas novada pašvaldības budžeta pozīcijas “Sabiedrības integrācija un līdzdalība. Līdzdalības budžets” (kods 1501.39.1) paredzētajiem līdzekļiem.
3. Madonas novada Centrālās administrācijas Projektu ieviešanas nodaļai sadarbībā ar lēmuma 1.punktā minēto projektu iesniedzējiem uzsākt projektu īstenošanu trīs mēnešu laikā no lēmuma paziņošanas un īstenot divu gadu laikā no uzsākšanas brīža.

Domes priekšsēdētājs A. Lungevičs

*Noviks 22034411*